**Görbeháza község önkormányzata**

**képviselő-testületének**

**9/2020. (VII.01.) önkormányzati rendelete**

**Görbeháza Község Önkormányzat 2019. évi költségvetési zárszámadásáról**

Görbeháza Község Önkormányzati Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) f) pontjában, valamint az államháztartásról szóló CXCV törvény 91. § (1) bekezdésében meghatározott feladatkörében eljárva; Magyarország helyi önkormányzatairól szóló 2011. évi CLXXXIX. törvény 120. §. (1) a) pontja alapján a Görbeháza Község Önkormányzat *Pénzügyi és Területfejlesztési Bizottsága;* Görbeháza Község Önkormányzatának a képviselő-testület és szervei Szervezeti és Működési Szabályzatáról szóló 21/2019.(XI.28.) önkormányzati rendelete 6. melléklete alapján a Görbeháza Községi Önkormányzat *Szociális, Kulturális, Oktatási és Ügyrendi Bizottsága* véleményének kikérésével a következőket rendeli el:

**1. §**

(1) Az önkormányzat képviselő-testülete a 2019. évi költségvetés végrehajtásáról szóló zárszámadást

|  |  |
| --- | --- |
| **930 159 043 Ft** | **Tárgyévi költségvetési bevétellel** |
| **400 588 655 Ft** | **Finanszírozási bevétellel** |
| **1 117 866 672 Ft** | **Tárgyévi költségvetési kiadással** |
| **6 578 908 Ft** | **Finanszírozási kiadással** |
| **206 302 118 Ft** | **Tárgyévi helyesbített maradvánnyal** |

hagyja jóvá.

(2) Az önkormányzat mérlegszerűen bemutatott kiadásait, bevételeit önkormányzati szinten az *1. mellékletben* foglaltaknak megfelelően fogadja el.

(3) A működési bevételek és kiadások, valamint a tőkejellegű bevételek és kiadások mérlegét a *2.1. és a 2.2. melléklet* szerint fogadja el.

**2. §**

A képviselő-testület az Önkormányzat 2019. évi zárszámadását részletesen a következők szerint fogadja el:

(1) Az önkormányzat beruházási és felújítási kiadásait a *3. és a 4. melléklet* szerint hagyja jóvá.

(2) Az EU-s támogatással megvalósuló programok és projektek, valamint az önkormányzaton kívül megvalósult projektekhez való hozzájárulás pénzügyi elszámolását az *5. melléklet* szerint fogadja el.

(3) Az önkormányzat, és a polgármesteri hivatal bevételi és kiadási előirányzatainak teljesítését a *6.1. és a 6.2. mellékletekben* foglaltaknak megfelelően hagyja jóvá.

(4) A költségvetési szervek bevételi és kiadási előirányzatainak teljesítését a *6.3 és a 6.4.. mellékletében* foglaltaknak megfelelően hagyja jóvá.

(5) A képviselő-testület a költségvetési szervek maradványát és annak felhasználását a *7. mellékletnek* megfelelően hagyja jóvá, illetve engedélyezi.

**3. §**

(1) A képviselő-testület utasítja az önkormányzat jegyzőjét, hogy a költségvetési maradványt érintő fizetési kötelezettségek teljesítését biztosítsa, illetve kísérje figyelemmel.

(2) Az önkormányzat jegyzője és a költségvetési szervek vezetői a költségvetési maradványnak a 2020. évi előirányzatokon történő átvezetéséről gondoskodni kötelesek.

**4. §**

A képviselő-testület utasítja az önkormányzat jegyzőjét, hogy a költségvetési beszámoló elfogadásáról a költségvetési maradvány jóváhagyott összegéről, elvonásáról a költségvetési szervek vezetőit a rendelet kihirdetését követő 15 napon belül írásban értesítse.

**5. §**

1. Ez a rendelet a kihirdetést követő 8. napon lép hatályba.
2. A rendelet hatályba lépésével egyidejűleg hatályát veszti a Görbeháza Község Önkormányzat 2018. évi költségvetési zárszámadásáról szóló 13/2019.(IV.26.) önkormányzati rendelet.

Giricz Béla Lászlóné Dr. Juhász Péter

polgármester jegyző

Záradék:

A rendeletet kihirdettem:

Görbeháza, 2020. július 01.

Dr. Juhász Péter

jegyző